Държавен вестник, бр. 21, 2014 г., стр. 13

БРОЙ  21	
Д Ъ Р Ж А В Е Н  В Е С Т Н И К 	
СТР.  13  
РЕШЕНИЕ
за приемане на процедурни правила за 
предложения за състав на Централната 
избирателна комисия, изслушване на канди­
датите и избор на председател, заместник-
председатели и секретар на Централната 
избирателна комисия
Народното събрание на основание чл. 86, 
ал. 1 от Конституцията на Република Бъл­
гария във връзка с чл. 47, ал. 1 и § 12 от 
преходните и заключителните разпоредби на 
Изборния кодекс
Р Е Ш И :
Приема процедурни правила за предложения 
за състав на Централната избирателна комисия, 
изслушване на кандидатите и избор на предсе­
дател, заместник-председатели и секретар на 
Централната избирателна комисия:
1. Българските неправителствени органи­
зации правят предложенията си за членове на 
Централната избирателна комисия чрез дело­
водството на Народното събрание до народни 
представители и парламентарни групи в срок 
до 11 март 2014 г. включително.
Предложенията се придружават с писмени мо­
тиви и писмено изразено съгласие на кандидата.
Предложените кандидати трябва да отго­
варят на изискванията на чл. 50, ал. 1 и 2 от 
Изборния кодекс.
2. Комисията за взаимодействие с граждански 
организации и движения провежда изслушване 
на всички предложени кандидати по т. 1 на 12 
март 2014 г. от 14.30 ч.
Заседанието се излъчва в реално време в 
специалната секция на интернет страницата на 
Народното събрание.
3. Предложения за членове на Централната 
избирателна комисия се правят от народни 
представители, парламентарни групи, както и 
от партиите и коалициите, които имат избрани 
с техните кандидатски листи членове на Евро­
пейския парламент, но не са парламентарно 
представени, до Комисията по правни въпроси 
в срок до 13 март 2014 г.  включително.
Предложените кандидати трябва да отго­
варят на изискванията на чл. 50, ал. 1 и 2
от Изборния кодекс. Предложенията се придру­
жават с писмени мотиви, а когато предложението 
е въз основа на предложение на неправителствена 
организация, това се отбелязва в него.
Към предложенията се прилагат следните 
документи:
– писмено съгласие на кандидата по образец, 
приложение № 1 към решението;
– писмена декларация на кандидата, че от­
говаря на условията по чл. 50, ал. 1 от Избор­
ния кодекс по образец, приложение № 2 към 
решението;
– подробна автобиография;
– ксерокопие от диплома за завършено висше 
образование с минимална образователно-ква­
лификационна степен „магистър“; препоръчи­
телно е висшето образование да е по право, 
информатика и компютърни науки, математика, 
обществени комуникации и информационни 
науки, политически науки и социология;
– документи, удостоверяващи, че кандидатът 
отговаря на изискванията за професионален опит;
– свидетелство за съдимост.
В случай че към момента на внасяне на пред­
ложението не са представени всички необходими 
документи, съответният кандидат следва да ги 
представи в срок до 18 март 2014 г. включително. 
4. Предложенията, мотивите към тях, при­
ложените документи по т. 3 и имената на вно­
сителите се публикуват незабавно след постъп­
ването им на специалната секция на интернет 
страницата на Народното събрание.
Публикуването на информацията се извършва 
в съответствие със Закона за защита на личните 
данни.
5. За предложените кандидати могат да се 
изразяват становища и да се поставят въпроси 
на e-mail: kpv1@parliament.bg, или по пощата в 
срок до 17 март 2014 г. 
6. Комисията по правни въпроси провежда 
публичната процедура по чл. 47, ал. 1 от Из­
борния кодекс чрез провеждане на изслушване.
Заседанието на Комисията по правни въпроси 
се провежда на 17 март 2014 г. от 10.00 ч.
На заседанието на Комисията могат да бъдат 
поканени представители на администрацията 
на президента, които да участват в дискусията.
Председателят на Комисията представя ин­
формация за предложените кандидати.
Комисията по правни въпроси изслушва 
кандидатите, които отговарят на изискванията, 
по поредността на внасяне на предложенията. 
Вносителят на предложението представя 
кандидата в изложение до 2 минути.
На кандидата се дава възможност да допъл­
ни данни от професионалната си биография в 
изложение до 5 минути за всеки кандидат.
Народните представители могат да задават 
въпроси към кандидата. Времето за изложение 
на въпросите е до 2 минути.
На всеки кандидат се предоставя право на 
отговор след задаването на всички въпроси към 
него. Времето за отговор на всеки въпрос е до 
3 минути, но не повече от общо 10 минути.
Заседанието на Комисията по правни въпроси 
е публично и се излъчва пряко по обществените 
радио и телевизия, както и в реално време в 
интернет на специалната секция на страницата 
на Народното събрание.
След приключване на публичната процедура 
Комисията по правни въпроси предоставя на 
парламентарните групи и на партиите и коалици­
ите, които имат избрани с техните кандидатски 
листи членове на Европейския парламент, но 
не са парламентарно представени, както и на 
президента на републиката, доклад за проведе­
ната публична процедура.
7. След провеждането на публичната процедура 
парламентарно представените партии и коалиции